
CONSILIUL JUDEŢEAN    

HOTĂRÂRE
privind darea în administrarea Centrului Județean pentru Cultură Bistrița-Năsăud a imobilului Vila nr. 1, situat în orașul Sângeorz-Băi, str. Trandafirilor nr. 13A, aflat în domeniul public al județului Bistrița-Năsăud

	Consiliul Judeţean Bistriţa-Năsăud, întrunit în şedinţă ordinară, în prezenţa preşedintelui şi a 29 consilieri judeţeni;
	Având în vedere:
- expunerea de motive nr. IX/13083/16.09.2014 a Președintelui Consiliului Judeţean Bistriţa-Năsăud;
-  raportul nr. IIB/13034/15.09.2014 al Direcţiei economice din cadrul Consiliului Judeţean Bistriţa-Năsăud;
-  adresa nr. 537/10.09.2014 a Centrului Județean pentru Cultură Bistrița-Năsăud, înregistrată la Consiliul Judeţean Bistriţa-Năsăud sub nr. IX/12955/11.09.2014;    
- prevederile Legii nr. 213/1998 privind bunurile proprietate publică, cu modificările şi completările ulterioare;
- prevederile Hotărârii de Guvern nr. 737/26.08.2014 privind transmiterea imobilului Vila nr. 1, situat în orașul Sângeorz-Băi, str. Trandafirilor nr. 13A, județul Bistrița-Năsăud, aflat în administrarea Consiliului Județean Bistrița-Năsăud, din domeniul public al statului în domeniul public al județului Bistrița-Năsăud;
- prevederile Hotărârii Consiliului Județean Bistriţa-Năsăud nr. 119/24.09.2014 pentru completarea Anexei nr. 2 la Hotărârea Consiliului Judeţean Bistriţa-Năsăud nr. 29 din 19.10.1999 privind însușirea inventarului bunurilor care alcătuiesc domeniul public al județului Bistrița-Năsăud, cu modificările și completările ulterioare;
- prevederile art.4 alin. (2), art. 5, art. 6, art. 36 din Legea nr. 422/2001    privind protejarea monumentelor istorice, republicată, cu modificările și completările ulterioare;
- Ordinul Ministrului Culturii nr. 2570/13.08.2014 privind clasarea în Lista Monumentelor Istorice, categoria monument, grupa valorică B, a imobilului Vila nr. 1 din Sângeorz-Băi, str. Trandafirilor nr. 13A, județul Bistrița-Năsăud;
- Avizul nr. 602/16.09.2014 pentru Obligația privind folosința monumentului istoric ”Vila nr. 1” din Sângeorz-Băi, str. Trandafirilor nr. 13A, județul Bistrița-Năsăud;
- prevederile art. 1 din Hotărârea Guvernului nr. 442/1994 privind finanţarea instituţiilor publice de cultură şi artă de importanţă judeţeană, ale municipiului Bucureşti şi locale, republicată;
- prevederile art. 861, art. 867-870, art. 874 alin. (3)  din Legea nr. 287/2009 privind Codul Civil, republicată, cu modificările şi completările ulterioare;
- Extras de Cartea Funciară nr. 27518 Sângeorz-Băi, emis de Oficiul de Cadastru şi Publicitate Imobiliară Bistriţa-Năsăud – Biroul de Cadastru şi Publicitate Imobiliară Năsăud;
- Raportul de evaluare a proprietăților imobiliare de tip rezidențial – ”Vila nr.1” Sângeorz-Băi, nr. 109E-11-1/11.09.2014, întocmit de S.C. GRAND CORA S.R.L. Bistrița, înregistrat  la Consiliul Judeţean Bistriţa-Năsăud sub nr. IIB/13246 din 18.09.2014;
- raportul nr. IB/13542/24.09.2014 al Comisiei de administraţie;
- raportul nr. IB/13547/24.09.2014 al Comisiei de cultură;
- raportul nr. IB/13549/24.09.2014 al Comisiei economice;
- raportul nr. IB/13550/24.09.2014 al Comisiei de urbanism.
  	În temeiul dispoziţiilor art. 91 alin. (1) lit. c), alin. (4) lit. a), alin. (5) lit. a) pct. 4 și pct. 10, art. 97, art. 98, art. 115 alin. (1) lit. c), art. 120, art. 122 şi art. 123 alin. (1) din Legea nr. 215/2001 privind administraţia publică locală, republicată, cu modificările şi completările ulterioare.

HOTĂRĂŞTE:

Art.1. Se aprobă darea în administrarea Centrului Județean pentru Cultură Bistrița-Năsăud a imobilului Vila nr. 1, situat în orașul Sângeorz-Băi, str. Trandafirilor nr. 13A, județul Bistrița-Năsăud, având datele de identificare prevăzute în Anexa nr. 1, în vederea redării funcționalității și transformării acestuia în ”Centru de rezidență pentru creatorii de artă contemporană, artă tradițională și meșteșuguri”.
Art.2. (1) Imobilul Vila nr. 1, Sângeorz-Băi, str. Trandafirilor nr. 13A, județul Bistrița-Năsăud este clasat monument istoric, grupa valorică ”B”, codul BN-II-m-B-21093, administratorul având obligația protejării acestuia în condițiile legi.
(2) Administratorul va comunica Direcției Județene pentru Cultură și Patrimoniu Național Bistrița-Năsăud constituirea în favoarea sa a dreptului de administrare pentru imobilul prevăzut la alin. (1).
	Art.3. Darea în administrare se face pe bază de protocol de predare-primire încheiat între părţile interesate, în termen de 10 zile de la data intrării în vigoare a prezentei hotărâri, conform Anexei nr 2.
	Art.4. Anexele nr. 1 și nr. 2 fac parte integrantă din prezenta hotărâre.
	Art.5. Titularul dreptului de administrare va exercita posesia şi folosinţa bunului preluat, în condiţiile legii şi în limitele precizate în protocolul de predare-primire.
Art.6. Termenul de transmitere a dreptului de administrare este pe durata
funcţionării Centrului Județean pentru Cultură Bistrița-Năsăud ca instituţie publică,  dacă interesul public nu impune altfel. 
	Art.7. Dreptul de administrare transmis potrivit prezentei hotărâri va putea fi revocat, în situaţia în care titularul nu-şi exercită drepturile şi nu-şi îndeplineşte obligaţiile născute din actul de transmitere. 
	Art.8. La data intrării în vigoare a prezentei hotărâri se abrogă Hotărârea Consiliului Județean Bistrița-Năsăud nr. 171/19.12.2013 privind darea în folosință gratuită Centrului Județean pentru Cultură Bistrița-Năsăud a unui imobil aflat în administrarea Consiliului Județean Bistrița-Năsăud.
Art.9. Prezenta hotărâre a fost adoptată cu un număr de 30 voturi «pentru». 
Art.10. Cu ducerea la îndeplinire a prevederilor prezentei hotărâri se încredinţează Direcţia economică din cadrul Consiliului Judeţean Bistriţa-Năsăud şi Centrul Județean pentru Cultură Bistrița-Năsăud.
        Art.11. Prezenta hotărâre se comunică de către Serviciul administraţie şi relaţii publice cu:
- Direcţia economică;
[bookmark: _GoBack]- Centrul Județean pentru Cultură Bistrița-Năsăud; 
- Instituţia Prefectului judeţul Bistriţa-Năsăud.


PREȘEDINTE,
EMIL RADU MOLDOVAN

